CELEX: 32007R1231
Language: et
Date: 2007-10-19 00:00:00
Title: Komisjoni määrus (EÜ) nr 1231/2007, 19. oktoober 2007 , teatavate kaupade klassifitseerimise kohta kombineeritud nomenklatuuris

23.10.2007   
            
            
               ET
            
            
               Euroopa Liidu Teataja
            
            
               L 279/3
            
         
      KOMISJONI MÄÄRUS (EÜ) nr 1231/2007,
   19. oktoober 2007,
   teatavate kaupade klassifitseerimise kohta kombineeritud nomenklatuuris
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühtse kohaldamise tagamiseks on vaja vastu võtta meetmed, mis käsitlevad käesoleva määruse lisas osundatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kaupade kombineeritud nomenklatuuri klassifitseerimise üldreeglid. Need reeglid kehtivad ka mis tahes muu nomenklatuuri suhtes, mis põhineb kas täielikult või osaliselt kombineeritud nomenklatuuril või mis lisab sellele mis tahes täiendava alajaotise, ja mis on kehtestatud ühenduse erisätetega selleks, et kohaldada kaubavahetusega seotud tariifi- või muid meetmeid.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi all, lähtuvalt 3. veerus esitatud põhjendustest.
            
         
               (4)
            
            
               On asjakohane sätestada, et liikmesriikide tolliasutuste väljastatavale siduvale tariifiinformatsioonile nomenklatuuri kaupade klassifitseerimise kohta, mis ei ole käesoleva määrusega kooskõlas, võib siduva tariifiinformatsiooni valdaja tugineda veel kolme kuu vältel, vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Käesoleva määrusega ettenähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi all.
   Artikkel 2
   Liikmesriikide tolliasutuste väljastatavale siduvale tariifiinformatsioonile, mis ei ole käesoleva määrusega kooskõlas, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu jooksul.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 19. oktoober 2007
      
         
            Komisjoni nimel
         
         
            komisjoni liige
         
         László KOVÁCS
         
      
   
   
      (1)  EÜT L 256, 7.9.1987, lk 1. Määrust on viimati muudetud nõukogu määrusega (EÜ) nr 733/2007 (ELT L 169, 29.6.2007, lk 1).
   
      (2)  EÜT L 302, 19.10.1992, lk 1. Määrust on viimati muudetud nõukogu määrusega (EÜ) nr 1791/2006 (ELT L 363, 20.12.2006, lk 1).
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Koju paigaldatav infrapuna-saun 2 inimesele, mis ehitatakse hoone sisse ja mis koosneb järgmistest osadest:
                              
                                          —
                                       
                                       
                                          kuus „koostevalmis” monteeritavat puitpaneeli
                                       
                                    
                                          —
                                       
                                       
                                          istumisalus
                                       
                                    
                                          —
                                       
                                       
                                          ventilatsiooniseadmed
                                       
                                    
                                          —
                                       
                                       
                                          õhu ionisaator.
                                       
                                    Osadel paneelidel on järgmised detailid:
                              
                                          —
                                       
                                       
                                          aknaga uks
                                       
                                    
                                          —
                                       
                                       
                                          keraamiline infrapunakaugküttekeha
                                       
                                    
                                          —
                                       
                                       
                                          digitaalne juhtpaneel
                                       
                                    
                                          —
                                       
                                       
                                          valjuhääldid.
                                       
                                    Keraamiline kaugküttekeha annab infrapunast kiirgust lainepikkusega 5,6–15 μm.
                              Tootes on ühendatud sauna ja infrapunasoojusteraapia funktsioonid. Sellel on värskendav ja lõõgastav mõju.
                           
                        
               
                  8516 79 70
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1, 2a, 3b ja 6, XVI jaotise märkusega 3 ning CN-koodide 8516, 8516 79 ja 8516 79 70 sõnastusega.
                  Mehaanilised ja elektroonilised seadmed annavad tootele tema põhiomaduse. Seetõttu ei või seda muu puittootena klassifitseerida rubriiki 4421. Tootel ei ole raviotstarbelist mõju ning seetõttu ei või seda klassifitseerida meditsiiniinstrumendi või -seadmena rubriiki 9018.
                  Klassifitseerimine rubriiki 9406 on välistatud, kuna toode ei ole iseseisev komplektne ega mittekomplektne monteeritav ehitis.
                  Kuna toote põhifunktsiooni täitev keraamiline infrapuna-kaugküttekeha on elektrotermiline seade, mille funktsioon on täpsustatud mujal grupis 85 (rubriik 8516), ei või seda klassifitseerida rubriiki 8543.
                  Kuna keraamiline infrapuna-kaugküttekeha on peamiselt ihu kuumutamiseks, mitte üksnes ruumi kütmiseks, ei klassifitseerita toodet elektrilise ruumikütmise seadmena alamrubriiki 8516 29. Seega tuleb see klassifitseerida alamrubriiki 8516 79.
               
            
                  
                              2.
                           
                           
                              Autonoomne seade salvestavalt videokaameralt digivideokettale (DVD-kettale) digitaalse koodina edastatava videopildi salvestamiseks.
                              Seade on varustatud USB-liidesega, mis võimaldab ühendamist videokaamera või automaatse andmetöötlusseadmega.
                              Kui seade on ühendatud videokaameraga, kannab videokaamera hoolt videosalvestuse eest ja salvestab ainult videoformaadis.
                              Seadet võib kasutada ka DVD-kettale andmete salvestamiseks, kui see töötab koos automaatse andmetöötlusseadmega.
                           
                        
               
                  8521 90 00
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, grupi 84 märkusega 5 E ning CN-koodide 8521 ja 8521 90 00 sõnastusega.
                  Kuna seadmel on erifunktsioon: videosalvestus videokaamerast, ei või seadet klassifitseerida kui mäluseadet alamrubriiki 8471 70 (vt grupi 84 märkus 5 E).
                  Kuna seade on esitatud rubriigis 8521 (videosignaalide salvestusaparatuur), ei või seda klassifitseerida kui transkribeerimisseadet rubriiki 8471 (alamrubriiki 8471 90).
                  Kuna seadmel on funktsioon, mida nimetatakse mujal grupis 85 (rubriik 8521), ei või seda klassifitseerida rubriiki 8543.
               
            
                  
                              3.
                           
                           
                              Digikaamera pildistamiseks ja piltide salvestamiseks põhimäluseadmele mahuga 22 MB või mälukaardile maksimaalse suurusega 1 GB.
                              Kaameral on 6megapiksline laengsidestusseadis (CCD) ja vedelkristallkuvar diagonaali pikkusega 6,35 cm (2,5 tolli), mida võib kasutada näidikuna pildistamisel või ekraanina eelsalvestatud piltide vaatamisel.
                              Stoppkaadrite maksimaalne lahutusvõime on 3 680 × 2 760 pikslit.
                              Kasutades maksimaalset lahutust ja mälukaarti mahuga 1 GB, saab kaameraga salvestada umbes 290 stoppkaadrit. Kasutades lahutust 640 × 480 pikslit ja mälukaarti mahuga 1 GB, saab kaameraga salvestada umbes 7 550 stoppkaadrit.
                              Videopildi maksimaalne lahutusvõime on 640 × 480 pikslit.
                              Kasutades maksimaalset lahutust ja mälukaarti mahuga 1 GB, saab kaameraga salvestada umbes 11 minutit videopilti 30 kaadriga sekundis.
                              Kaameral on optiline suum, mida ei saa kasutada videosalvestusel.
                           
                        
               
                  8525 80 30
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, XVI jaotise märkusega 3 ning CN-koodide 8525, 8525 80 ja 8525 80 30 sõnastusega.
                  Kaamerat ei või klassifitseerida telekaamerana alamrubriikidesse 8525 80 11 või 8525 80 19, kuna sellega saab salvestada nii liikumatuid pilte, kui ka videopilti.
                  Tootega saab pildistada ja salvestada kõrgekvaliteetseid liikumatuid pilte.
                  Tootega saab siiski filmida ja salvestada vaid sellist videopilti, mille kvaliteet on alla 800 × 600 piksli ning sellel puudub suum videosalvestuse ajal (vt KN selgitavad märkused, alamrubriik 8525 80 30).
                  XVI jaotise märkus 3 tähenduses on kaamera põhifunktsioon liikumatute piltide pildistamine ja salvestamine ning seega tuleb toode klassifitseerida digikaamerana alamrubriiki 8525 80 30.
               
            
                  
                              4.
                           
                           
                              Digikaamera pildistamiseks ja piltide salvestamiseks mälukaardile maksimaalse mahuga 1 GB.
                              Kaameral on 6megapiksline laengsidestusseade (CCD) ja kokkukäiv vedelkristallkuvar-pildiotsija, mille diagonaali pikkus on 5,08 cm (2 tolli), mida saab kasutada pildistamisel või ekraanina eelsalvestatud piltide vaatamisel.
                              Stoppkaadrite maksimaalne lahutusvõime on 3 680 × 2 760 pikslit.
                              Kasutades maksimaalset lahutust ja mälukaarti mahuga 1 GB, saab kaameraga salvestada 300 stoppkaadrit. Kasutades lahutust 640 × 480 pikslit ja mälukaarti 1GB, saab kaameraga salvestada umbes 7 750 stoppkaadrit.
                              Videopildi maksimaalne lahutusvõime on 640 × 480 pikslit.
                              Kasutades maksimaalset lahutust ja mälukaarti mahuga 1 GB, saab kaameraga salvestada umbes 42 minutit videopilti 30 kaadriga sekundis.
                              Kaameral on optiline suum videosalvestuseks.
                           
                        
               
                  8525 80 30
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, XVI jaotise märkusega 3 ning CN-koodide 8525, 8525 80 ja 8525 80 30 sõnastusega.
                  Kaamerat ei või klassifitseerida telekaamerana alamrubriikidesse 8525 80 11 või 8525 80 19, kuna sellega saab salvestada nii liikumatuid pilte, kui ka videopilti.
                  Tootega saab pildistada ja salvestada kõrgekvaliteetseid liikumatuid pilte.
                  Kuigi tootel on videokaamera väliskuju, suumimise võimalus videosalvestuse ajal ning sellega saab 640 × 480 pikslit lahutust kasutades salvestada kuni 42 minutit videopilti, on videosalvestus siiski teisejärguline funktsioon, kuna tootega saab filmida ja salvestada vaid sellist videopilti, mille kvaliteet on alla 800 × 600 piksli. (vt KN selgitavad märkused, alamrubriik 8525 80 30).
                  XVI jaotise märkus 3 tähenduses on kaamera põhifunktsioon liikumatute piltide pildistamine ja salvestamine ning seega tuleb toode klassifitseerida digikaamerana alamrubriiki 8525 80 30.
               
            
                  
                              5.
                           
                           
                              Digivideokaamera pildistamiseks ja piltide salvestamiseks mälukaardile maksimaalse mahuga 2 GB.
                              Kaameral on 5megapiksline laengsidestusseade (CCD) ja kokkukäiv orgaaniline valgusdiood (OLED)-pildiotsija, mille diagonaali pikkus on 5,59 cm (2,2 tolli), mida saab kasutada pildistamisel või ekraanina eelsalvestatud piltide vaatamisel.
                              See on varustatud mikrofonisisendi ja audio-videoväljundiga.
                              Videopildi maksimaalne lahutusvõime on 1 280 × 720 pikslit.
                              Kasutades maksimaalset lahutust ja mälukaarti mahuga 2 GB, saab kaameraga salvestada umbes 42 minutit videopilti 30 kaadriga sekundis. Kasutades lahutust 640 × 480 pikslit ja mälukaarti mahuga 2 GB, saab kaameraga salvestada 2 tundi videopilti 30 kaadriga sekundis.
                              Stoppkaadrite maksimaalne lahutusvõime on 3 680 × 2 760 pikslit.
                              Kasutades maksimaalset lahutust ja mälukaarti mahuga 2 GB, saab kaameraga salvestada umbes 600 stoppkaadrit. Kasutades lahutust 640 × 480 pikslit ja mälukaarti mahuga 2 GB, saab kaameraga salvestada umbes 15 500 stoppkaadrit.
                              Kaameral on optiline suum videosalvestuseks.
                           
                        
               
                  8525 80 91
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, XVI jaotise märkusega 3 ning CN-koodide 8525, 8525 80 ja 8525 80 91 sõnastusega.
                  Kaamerat ei või klassifitseerida telekaamerana alamrubriikidesse 8525 80 11 või 8525 80 19, kuna sellega saab salvestada nii liikumatuid pilte, kui ka videopilti.
                  XVI jaotise märkus 3 tähenduses on kaamera põhifunktsioon videopildi filmimine ja salvestamine, kuna sellega saab salvestada umbes 42 minutit videopilti 30 kaadriga sekundis, mille kvaliteet on kõrgem kui 800 × 600 pikslit, kui kasutada lahutust 1 280 × 720 pikslit. Lisaks sellele on kaameral optiline suum, mida saab kasutada videosalvestusel (vt KN selgitavad märkused, alamrubriigid 8525 80 91 ja 8525 80 99).
                  Toode, millega saab salvestada üksnes telekaameraga võetud heli ja pilti, tuleb klassifitseerida salvestava videokaamerana alamrubriiki 8525 80 91.
               
            
                  
                              6.
                           
                           
                              Kaasaskantav seade, mis koosneb ühte korpusesse monteeritud globaalse positsioneerimissüsteemi (GPS) vastuvõtjast, sisseehitatud antennist ja operatsioonisüsteemiga elektronmärkmikust.
                              Seadme üldmõõtmed: pikkus 11,2 cm, laius 6,9 cm ja paksus 1,6 cm.
                              Seadmes on:
                              
                                          —
                                       
                                       
                                          mälukaardi pesa
                                       
                                    
                                          —
                                       
                                       
                                          8,9 cm (3,5 tolli) puutetundlik vedelkristall-värviekraan (LSD)
                                       
                                    
                                          —
                                       
                                       
                                          valgusdiood (LED)-tagavalgus
                                       
                                    
                                          —
                                       
                                       
                                          32 MB välkmälu
                                       
                                    
                                          —
                                       
                                       
                                          sisseehitatud GPS-moodul eraldi antenniga
                                       
                                    
                                          —
                                       
                                       
                                          kõnesalvesti
                                       
                                    
                                          —
                                       
                                       
                                          MP3-tugi koos sisseehitatud kõlariga
                                       
                                    
                                          —
                                       
                                       
                                          peatelefoni-, USB-, tugiraami- jmt liidesed
                                       
                                    
                                          —
                                       
                                       
                                          nupud tegumitele, kalendrile, märkmetele ja kontaktandmetele juurdepääsuks.
                                       
                                    
                        
               
                  8526 91 20
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1, 3 c ja 6 ning CN-koodide 8526, 8526 91 ja 8526 91 20 sõnastusega.
                  Seade koosneb kahest komponendist: rubriiki 8471 kuuluvast automaatsest andmetöötlusseadmest ja rubriiki 8526 kuuluvast GPS-vastuvõtjast.
                  Ei andmetöötlusfunktsiooni ega GPS-vastuvõtja funktsiooni saa kumbagi lugeda põhifunktsiooniks.
                  Seepärast tuleb seade kombineeritud nomenklatuuri klassifitseerimise üldreegli 3 c järgi klassifitseerida rubriiki 8526.
               
            
                  
                              7.
                           
                           
                              Neljarattaline mootorsõiduk diiselmootoriga, mille võimsus on 132 kW ja suurim lubatud kiirus 40 km/h.
                              Sõidukil on täisautomaatkäigukast, neli edasi- ja üks tagasikäik ning kinnine, üksnes juhiistmega kabiin.
                              Šassiil on veel nn sadul, mille tõstekõrgus on 60 cm ja maksimaalne kandevõime 32 000 kg. Sadulat kasutatakse treileri (haagise) kinnitamiseks.
                              Sõiduk on loodud spetsiaalselt kasutamiseks jaotuskeskustes, kus treilereid käsitsetakse.
                           
                        
               
                  8701 90 90
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 8701, 8701 90 ja 8701 90 90 sõnastusega.
                  Sõidukit ei või klassifitseerida rubriiki 8709, kuna ei ole kavandatud ega ette nähtud, et see ise kaupu veaks ning see ei sobi kasutamiseks raudteejaama perroonil.
                  Euroopa Kohus otsustas kohtuasjas C 495/03, (1) et seda tüüpi veok tuleb klassifitseerida rubriiki 8701.
                  Seda ei või klassifitseerida sadulvedukina poolhaagistele rubriiki 8701 20, kuna see ei ole ette nähtud kauba transportimiseks üldkasutataval teel olulistele kaugustele.
                  Seega tuleb sõiduk klassifitseerida vedukina CN-koodi 8701 90 90 all.
               
            
         (1)  [2005] ECR I-8151.